### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Århus er en kommune i vækst med et stort antal tilflyttere hvert år. Det skaber et stort pres på de kommunale idrætsfaciliteter, som i forvejen er udfordret. Befolkningsudviklingen medfører stigende behov for udbygning af idrætsfaciliteter både i helt nye bydele, ved fortætning i eksisterende byområder samt i forhold til specialfaciliteter.

Idrætsfaciliteter er naturlige og vigtige samlingssteder i lokalområderne, hvor frivillige foreninger og selvorganiserede skaber mulighed for en lang række idrætsaktiviteter i sunde fællesskaber for kommunens borgere.

Med investeringsplan 2024-2033 blev der sikret et markant løft af området de kommende år. Men udbygningen af idrætsfaciliteterne følger fortsat ikke væksten i antallet af indbyggere. Det ønsker Dansk Folkeparti at lave om på, da det er vigtigt, at der plads til, at alle kan leve et godt og aktivt liv i hele Århus Kommune.

Dansk Folkeparti ønsker derfor, at der sættes en målsætning for mængden af idrætsmuligheder pr. antal indbyggere, så der sker en løbende udbygning af idrætsfaciliteterne, og så udbuddet af idrætshaller, boldbaner og øvrige faciliteter fastholdes i takt med at der bliver flere indbyggere. På den måde vil flere borgere opleve, at de har mulighed for at benytte sig af kommunale idrætsfaciliteter, hvilket vil øge tilfredsheden med de kommunale idrætstilbud i lokalområderne.

Kontaktperson fra partiet: Herbert Lind

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.